
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3
Poslovni broj 15 St-332/18-9

U    I M E    R E P U B L I K E     H R V A T S K E

R J E Š E N J E
	
	Trgovački sud u Rijeci, OIB 88785964957, po sucu pojedincu Danieli Korlević, odlučujući o prijedlogu Financijske agencije, Regionalni centar Rijeka, Podružnica Rijeka, F. Kurelca 8, za otvaranje stečajnog postupka nad dužnikom trgovačkim društvom AGROCETIN d.o.o. za proizvodnju, trgovinu i usluge, Tršće, Hrib 1, OIB 95974620964, dana 22. kolovoza 2018. godine

r i j e š i o    j e

I. Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom AGROCETIN d.o.o. za proizvodnju, trgovinu i usluge, Tršće, Hrib 1, OIB 95974620964.

II. Ročište radi očitovanja o prijedlogu i rasprave o pretpostavkama za otvaranja stečajnog postupka zakazano za dan 13. rujna 2018. godine otkazuje se kao bespredmetno.

Obrazloženje

Predlagatelj je podnio ovom sudu 06. lipnja 2018. godine prijedlog za otvaranje stečajnog postupka nad dužnikom AGROCETIN d.o.o. za proizvodnju, trgovinu i usluge, Tršće, Hrib 1, OIB 95974620964, (dalje: dužnik) temeljem čl. 110. st. 1. Stečajnog zakona (Narodne novine broj 104/17, dalje: SZ).
	Predlagatelj je u prijedlogu naveo da dužnik na dan 30. svibnja 2018. godine u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu 628.003,15 kn u koji iznos je uračunata i kamata i naknada Financijske agencije za provedbe ovrhe i da ima četiri zaposlenika. 
	Rješenjem St-332/18-3 od 13. srpnja 2018. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom i imenovan privremeni stečajni upravitelj Blaženka Prpić, Rijeka, Corrado Ilijasich 21, čija je dužnost bila do završetka prethodnog postupka izvršiti pregled dužnikovog poslovnog prostora, te uvid u knjige i poslovnu dokumentaciju dužnika i nakon toga podnijeti izvješće u kojem će iznijeti svoje mišljenje o tome postoje li uvjeti za otvaranje stečajnog postupka, te posebno mogu li se imovinom dužnika namiriti troškovi postupka (čl.119. st.2. SZ-a).  
Dužnik je 24. srpnja 2018. godine dostavio sudu potvrdu Financijske agencije od 18. srpnja 2018. godine iz koje je razvidno da dužnik na dan 09. srpnja 2018. godine u Očevidniku redoslijeda osnova za plaćanje nema evidentiranih nepodmirenih obveza za plaćanje, što znači da je nakon podnošenja prijedloga za otvaranje stečajnog postupka postao sposoban za plaćanje.
Valjalo je stoga, temeljem čl.128. st.9. SZ-a postupak obustaviti i riješiti kao u izreci.	 

U Rijeci, 22. kolovoza 2018. godine

							                     Sudac
					              Daniela Korlević   
	  
UPUTA O PRAVNOM LIJEKU:
	Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se izjavljuje u dva primjerka u roku od osam dana od dostave prvostupanjskog rješenja. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča, a o žalbi odlučuje Visoki trgovački sud Republike Hrvatske. 

